
 ХII Национален литературен конкурс „Стамен Панчев“ – Ботевград
 
ЦЕЛИ:
            Конкурсът е предназначен за ученици от V до XII клас от цялата страна. Той цели да мотивира развитието на творческото въображение и талант у подрастващите в областта на словесното изкуство; да съхранява и утвърждава най-важните човешки ценности – родолюбие, човечност, доброта, взаимно уважение, признателност, патриотизъм, етническа толерантност, отговорност; да популяризира постиженията в областта на литературата на най-младите нейни почитатели в България и да активира създаването на творчески контакти между тях.
 
Тема на конкурса:    
ЛИТЕРАТУРАТА – СКРИВАЛИЩЕ ОТ ДИГИТАЛНИЯ СВЯТ
 
ВАЖНО УТОЧНЕНИЕ:
Темата не е задължителна. Тя е препоръчителна само за участниците в категория „разказ“ /или есе/ от втора възрастова група,  /ученици от IX до XII клас/.
Избрахме тази тема, тъй като животът и литературата извън монитора не само поставят въпроси за мястото на творчеството в дигиталната ера, но и ще предизвиква учениците да разсъждават върху важността на човешките взаимоотношения и вътрешния свят, които могат да бъдат най-добре изразени чрез средствата на изкуството. Темата дава възможност за сериозно разглеждане на влиянието на съвременните технологии върху нашите възприятия и емоции, но същевременно предоставя и шанс да се преоткрие истинската сила на литуратурата в ежедневието ни.
 
РЕГЛАМЕНТ:
· конкурсът се провежда в два жанрови вида: стихотворение и разказ /или есе/;
· възрастови ограничения: право на участие имат средношколци от цялата страна в две възрастови групи:
ПЪРВА ГРУПА - от V до VIII клас     и           ВТОРА ГРУПА- от IX до XII клас;
· всеки кандидат може да участва с до три творби – по една за двата жанра, и една творба, посветена на Стамен Панчев;
· разказът /есето/ не трябва да надвишава 3 печатни страници;
· творбите не трябва да са участвали в други издания на Национален литературен конкурс „Стамен Панчев”;
· творбите трябва да са написани, съобразно нормите на книжовния български език.
НАГРАДИ:
 За всяка възрастова група – и в двата жанрови вида /стихотворение и разказ /есе/, ще бъдат определени по три награди, общо 12. Освен парични награди, победителите ще получат и специални плакети за участието си.
Извън горепосочените, се връчва и една Специална награда. Тя е предвидена за творба, посветена на личността или делото на Стамен Панчев – бащата, учителя, общественика, „поета с цигулката” и изобщо - Човека! Тази награда се присъжда от Сдружение „Орханиец“, като паричната част от наградата се предоставя от Община – Ботевград.
Поощрителна награда се присъжда и от Сдружението на литературните творци „Стамен Панчев”. Тя е за най-добре представил се в конкурса местен автор.
За лауреатите на ХII Национален литературен конкурс „Стамен Панчев“ – Ботевград ще бъде организирана в Ботевград творческа вечеря на 28 март 2026 година от 19.30 часа, като за пътуващите от други населени места на България ще бъде осигурена от организаторите и двойна стая за преспиване.

СРОКОВЕ:
Конкурсните творби ще се приемат от 27.01.2026 г. до 06.03.2026 г. /включително/ на електронен адрес: stamen.panchev@abv.bg
В писмото всеки участник трябва да напише само личните си данни: име, презиме, фамилия, точен адрес, тел. за връзка, името на училището и името и телефонен номер на класния си ръководител. В писмото трябва да се посочат още: възрастовата група и жанра/жанровете, в които ще участва;
Творбите трябва да бъдат предоставени на отделен файл (документ на Word, шрифт – Times New Roman, размер - 12 или 14), който да се прикрепи към писмото. Това се налага, защото конкурсът е анонимен. Творбите ще бъдат засекретени и ще бъдат подадени на журито без личните данни на участниците.
[bookmark: _GoBack]Церемонията по награждаване ще се състои на 28-ми март 2026 година/събота/ от 13.00 часа в зала „Хетеротопии“ и е част от програмата на „Мартенски дни на изкуствата – Ботевград 2026“ на Община – Ботевград.
 За въпроси и информация, свързани с конкурса, може да изпратите запитване на електронен адрес stamen.panchev@abv.bg или на тел.: 0888859485; 0888792626
Заб. Творбите на наградените участници ще бъдат публикувани в сборник, посветен на юбилейно издание на конкурса.

